Itt az új OKJ! Információs nap a változásokról
Rendezvény időpontja: 2019-11-07 10:00 - 2019-11-07 13:00
Megjelent az új OKJ; Régi OKJ képzések indításának utolsó lehetőségei; iskolarendszerű és iskolarendszeren kívüli képzések, vállalati képzések;Vállalkozói jó gyakorlat bemutatása.
Vállalkozásokat, intézményeket, felnőttképzőket, szakértőket várunk a Gazdaság Házába 2019. november 7-én, csütörtökön, 10,00 órára a szakképzés és felnőttképzés változásait összefoglaló információs napra.
Az új szakképzési rendszerről, a megváltozott OKJ-ról tart tájékoztatást Kulcsár Szilvia szakértő, a Székesfehérvári Szakképzési Centrum főigazgatója. Vendégünk lesz továbbá Madarász Erik, a Soterline képviseletében, aki előadásában a munkahelyi képzések fontosságára hívja fel a figyelmet. A program résztvevői egy vállalkozói jó gyakorlatot is megismerhetnek, Lengyel Balázs, a Magyarmet Finomöntöde Kft. humánpolitikai és szervezetfejlesztési igazgatójának tolmácsolásában.
Érdemes részt venni, mert első kézből, a téma szakértőinek közreműködésével ismerkedhet meg a szakképzési rendszer változásaival, annak gyakorlati hatásaival. A mindennapokban hasznosítható információkat kaphat a vállalkozói tapsztalatokból és egy kerekasztal beszélgetésből.
10:00-10:10 Megnyitó - Radetzky Jenő, elnök, Fejér Megyei Kereskedelmi és Iparkamara
10:10-10:30 Az új szakképzési rendszer és annak illeszkedése az iskolarendszerű és az iskolarendszeren kívüli felnőttképzéshez - Kulcsár Szilvia, főigazgató, Székesfehérvári Szakképzési Centrum
10:30-11:00 A képzés hatása a versenyképességre - Madarász Erik, oktatási igazgató, Soter-Line Oktatási Központ
11:00-11:15 Jó gyakorlat: A képzési stratégia megvalósítása a MAGYARMET FINOMÖNTÖDE Kft-nél a GINOP 6.1.6-17 pályázat támogatásával - Lengyel Balázs, humánpolitikai és szervezetfejlesztési igazgató, MAGYARMET FINOMÖNTÖDE KFT.
11:15-11:20 Szakmai konzultáció, kérdések
11:20-12:30 Pódium beszélgetés az alábbi aktualitásokat érintve:
• A szakképzés és felnőttképzés átalakulása
• A szakképzési rendszer átalakulása hogyan változtatja meg a munkaerő-kínálatot, a vállalati igények milyen kiegészítő képzéssel teljesíthetők?
• Az iskolából kikerülő fiatal munkavállalók milyen kompetenciákkal rendelkeznek, melyek hiányoznak?
• Saját munkavállalókból hogyan nevelhetjük ki a középvezetőinket?
• A fiatal és idősebb munkavállalói generáció közti kommunikáció
• Az IPAR 4.0, a digitalizáció és az okos vállalat kihívásai
12:30 - Szendvicsebéd
Már fogadjuk jelentkezését!